 REPUBLIKA HRVATSKA

ŠIBENSKO-KNINSKA ŽUPANIJA

 G R A D ***Š I B E N I K***

 Upravni odjel za komunalne djelatnosti

Povjerenstvo za provedbu natječajnog postupka

KLASA: 112-01/21-01/03

URBROJ: 2182/01-03/1-21-3

Šibenik, 25. lipnja 2021.

**OBAVIJESTI**

**u svezi provedbe natječaja za prijam u službu referenata – poljoprivrednih i komunalnih redara i referenata – prometnih redara**

 Grad Šibenik - pročelnik Upravnog odjela za komunalne djelatnosti raspisao je natječaj za prijam u službu referenta – poljoprivrednog i komunalnog redara (2 izvršitelja – m/ž) i referenta – prometnog redara (4 izvršitelja – m/ž).

 Natječaj je objavljen u “Narodnim novinama” broj 70/21, dana 25. lipnja 2021. godine.

 Prijave na natječaj podnose se u roku od 8 dana od dana objave natječaja.
Informacije o natječaju mogu se dobiti u  Tajništvu Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) i raspisanog natječaja u „Narodnim novinama“ od 25. lipnja 2021. godine, Grad Šibenik obavještava kandidate:

**I. PODACI O PLAĆI**

**Referent – poljoprivredni i komunalni redar**

Osnovnu bruto plaću radnog mjesta referent – poljoprivredni i komunalni redar sačinjava umnožak koeficijenta radnog mjesta (1,70) i osnovice koja iznosi 3840,00 kuna. Za svaku godinu radnog staža plaća se uvećava za 0,5%.

**Referent – prometni redar**

Osnovnu bruto plaću radnog mjesta referent – prometni redar sačinjava umnožak koeficijenta radnog mjesta (1,70) i osnovice koja iznosi 3840,00 kuna. Za svaku godinu radnog staža plaća se uvećava za 0,5%.

**II. OPIS POSLOVA**

**Referent – poljoprivredni i komunalni redar**

Nadzire provođenje agrotehničkih mjera i mjera uređivanja i održavanja poljoprivrednih rudina propisanih gradskom odlukom o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu, te izrađuje zapisnike o utvrđenom stanju, rješenjem naređuje poduzimanje agrotehničkih mjera i mjera uređivanja i održavanja poljoprivrednih rudina korisnicima i vlasnicima poljoprivrednog zemljišta, te poduzima druge mjere na koje je ovlašten gradskom odlukom, obavlja stalnu i neposrednu kontrolu nad provođenjem Odluke o komunalnom redu i s tim u vezi donosi odgovarajuća upravna rješenja i optužne prijedloge, predlaže pokretanje prekršajnog postupka i izriče mandatne kazne, rješenjem naređuje fizičkim i pravnim osobama radnje u svrhu održavanja komunalnog reda, obavlja poslove u vezi s utvrđivanjem načina korištenja i gospodarenja poljoprivrednim zemljištem u vlasništvu države na području Grada Šibenika, sudjeluje u pripremi nacrta akata u vezi poljoprivrednog zemljišta, organizira, provodi i nadgleda poslove u svezi s javnom rasvjetom, održavanjem zelenih površina i opreme na zelenim površinama, čišćenje javno-prometnih površina, održavanje prometnica i svih javnih pješačkih komunikacija u nadležnosti Grada, sanacijom deponija i divljih odlagališta, obavlja nadzor nad provođenjem zakona i drugih propisa iz oblasti komunalnog gospodarstva, vodi propisane očevidnike i izdaje izvode iz tih očevidnika, vodi postupke radi utvrđivanja činjenica o kojima se ne vode službeni očevidnici i izdaje odgovarajuća uvjerenja o tim činjenicama, podnosi izvješća tijelima Grada iz ove oblasti, izrađuje redovita izvješća o utvrđenom stanju u provedenom nadzoru i poduzetim mjerama, te o istome izvještava poljoprivrednu inspekciju, obavlja operativne i druge poslove i zadatke za tijela Grada, obavlja radnje u upravnom postupku do donošenja rješenja, kao i donosi rješenja u jednostavnijim upravnim stvarima iz nadležnosti komunalnog redarstva, korištenja i zakupa javnih površina, prati, organizira i provodi propise u vezi dobrobiti životinja, pasa lutalica i zbrinjavanja lešina sa javnih površina, surađuje s drugim službenicima i drugim tijelima Grada po pitanjima poljoprivrednog zemljišta, daje podatke i priprema podloge za izradu programa, projekata i strateških dokumenata vezano uz poljoprivredno zemljište, obavlja i druge srodne poslove po nalogu pročelnika Upravnog odjela, pomoćnika pročelnika, voditelja Odsjeka, voditelja Pododsjeka i koordinatora te po potrebi pruža pomoć u obavljanju poslova iz nadležnosti prometnog redarstva.

**Referent – prometni redar**

Obavlja poslove nadzora nepropisno zaustavljenih i parkiranih vozila i poslove upravljanja prometom, izdaje naredbe za premještanje nepropisno zaustavljenih i parkiranih vozila sukladno Zakonu o sigurnosti prometa na cestama, naplaćuje novčanu kaznu za nepropisno zaustavljeno i parkirano vozilo, odnosno izdaje obavezni prekršajni nalog sukladno zakonu, izrađuje izvješća i zapisnike, prima dojave građana i daje im informacije o prekršajima, obavlja druge poslove po nalogu pročelnika, pomoćnika pročelnika Upravnog odjela, voditelja Odsjeka i Pododsjeka i referenta - glavnog prometnog redara.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Referent – poljoprivredni i komunalni redar**

 - Statut Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01,129/05, 109/07,

 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak i 123/17,

 98/19 i 144/20)

- Zakon o komunalnom gospodarstvu (NN 68/18, 110/18 i 32/20)

- Odluka o komunalnom redu („Službeni glasnik Grada Šibenika“, broj 6/20)

**Referent – prometni redar**

- Statut Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05, 109/07,

 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20)

- Zakon o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19 i 42/20)

 **PREDSJEDNIK POVJERENSTVA**

 Radomir Vujović, dipl.iur.